Kamu bisa jelasin ke aku soal Poliamin dalam bahasa jawa?

Poliamin ya iku kation polivalen kang ngandhut rong gugus amino utawa luwih, kalebu asem amino lisin lan arginin. Ing antarané poliamin kang paling akèh cacahé lan paling gaktif kanthi fisiologis ya iku putresin (NH2(CH2)4NH2), kadaverin (NH2(CH2)5NH2), spremidin (NH2(CH2)3NH(CH2)4NH2), lan [[spremin (NH2(CH2)3NH(CH2)4NH(CH2)3NH2). Senyawa iki duwé wujud bébas utawa tumemplek ing senyawa fenol kaya gugus kumaril lan gugus kafeoil.

Béda karo hormon kang kerep ana ing konsèntrasi mikromol, poliamin kerep ana ing konsetrasi milimol. Pirang-pirang efek fisiologise ing antarané: nyepetake panyigaran sel, mentepake membran sel, mantepake protoplas (sel tuwuhan kang wis ora duwé dinding sel),nyepetake perkembangan pirang-pirang woh-wohan, nyilikake gangguan akibat kurang banyu ing pirang-pirang macam sel, sarta nyegah rikat tuwa ing godhong kang dipetik.

Gugus amino poliamin kang duwé momotan positif nyebabake poliamin bisa nggabung karo gugus fosfat kang duwé momotan négatif DNA lan RNA ing inti lan ribosom. Akibat panggabungan iki, poliamin kerep ningkatake transkripsi DNA lan translasi RNA ing sel tuwuhan lan sel kéwan.